GL รูด 6% หลังก.ล.ต.เตือนศึกษาข้อมูลก่อนอนุมัติการซื้อเงินลงทุน-ออกหุ้นกู้แปลงสภาพ
GL รูด 6% หลัง ก.ล.ต.เตือนผถห.ศึกษาข้อมูลก่อนอนุมัติการซื้อเงินลงทุน-การออกหุ้นกู้แปลงสภาพ ล่าสุด ณ เวลา 10.51 น. ราคาอยู่ที่ 52.75 บาท ลบ 3.50 บาท หรือ 6.22% สูงสุดที่ 56.25 บาท ต่ำสุดที่ 51.50 บาท มูลค่าซื้อขายที่ 794.05 ล้านบาท
29 พ.ย. 2559

ผู้สื่อข่าวรายงานว่า ราคาหุ้นบริษัท กรุ๊ปลีส จำกัด (มหาชน) หรือ GL ณ เวลา 10.51 น.ราคาอยู่ที่ 52.75 บาท ลบ 3.50 บาท หรือ 6.22% สูงสุดที่ 56.25 บาท ต่ำสุดที่ 51.50 บาท มูลค่าซื้อขายที่ 794.05 ล้านบาท ขณะที่ดัชนีตลาดหุ้นไทยโดยรวมบวก 0.46%

โดยราคาหุ้นปรับตัวลงหลังจากที่สำนักงานคณะกรรมการกำกับหลักทรัพย์และตลาดหลักทรัพย์หรือ ก.ล.ต.ขอให้ผู้ถือหุ้น GL ศึกษาข้อมูลการเข้าทำรายการที่เกี่ยวโยงกัน ได้แก่ การซื้อหุ้น Commercial Credit and Finance PLC การซื้อหุ้น BG Microfinance Myanmar Co., Ltd. และการออกและเสนอขายหุ้นกู้แปลงสภาพให้แก่ Creation Investments Sri Lanka LLC ซึ่ง IFA เห็นว่าผู้ถือหุ้นไม่ควรอนุมัติการทำรายการ ทั้งนี้ขอให้ผู้ถือหุ้นรักษาสิทธิของตนเองโดยเข้าร่วมประชุมวิสามัญผู้ถือหุ้นในวันที่ 6 ธันวาคม 2559 เวลา 10.00 น. ณ โรงแรมมิราเคิลแกรนด์ คอนเวนชั่น กรุงเทพฯ